P6_TA(2005)0193

Yhteisen maatalouspolitiikan rahoittaminen *

Euroopan parlamentin lainsäädäntöpäätöslauselma ehdotuksesta neuvoston asetukseksi yhteisen maatalouspolitiikan rahoituksesta (KOM(2004)0489 — C6-0166/2004 — 2004/0164(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0489) [1],

- ottaa huomioon EY:n perustamissopimuksen 37 artiklan 2 kohdan kolmannen alakohdan, jonka mukaisesti neuvosto on kuullut parlamenttia (C6-0166/2004),

- ottaa huomioon työjärjestyksen 51 artiklan,

- ottaa huomioon maatalouden ja maaseudun kehittämisen valiokunnan mietinnön sekä talousarvion valvontavaliokunnan lausunnon (A6-0127/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

5 artiklan a alakohta

a)yhteisen maatalouspolitiikan analysoimiseksi, hallinnoimiseksi, seuraamiseksi ja toteuttamiseksi sekä sitä koskevien tietojen vaihtamiseksi tarvittavat toimet sekä valvontajärjestelmien kuten myös teknisen ja hallinnollisen avun täytäntöönpano; | a)yhteisen maatalouspolitiikan analysoimiseksi, hallinnoimiseksi, seuraamiseksi ja toteuttamiseksi sekä sitä koskevien tietojen vaihtamiseksi tarvittavat toimet sekä valvontajärjestelmien kuten myös teknisen ja hallinnollisen avun täytäntöönpano, lukuun ottamatta menoja, joita ei 13 artiklan säännösten mukaan rahoiteta Euroopan maatalouden tukirahastosta; |

Tarkistus 2

16 artiklan 2 kohta

Suorien tukien osalta ei kuitenkaan koskaan voida ylittää asianomaisen varainhoitovuoden 15 päivää lokakuuta. | Poistetaan. |

Tarkistus 3

31 artiklan 4 kohdan a alakohta

a)3 artiklan 1 kohdassa tarkoitetuista menoista, jotka on toteutettu yli 36 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa; | a)3 artiklan 1 kohdassa tarkoitetuista menoista, jotka on toteutettu yli 24 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa; |

Tarkistus 4

31 artiklan 4 kohdan b alakohta

b)monivuotisiin toimenpiteisiin liittyvistä, 3 artiklan 1 kohdassa tarkoitettuihin menoihin kuuluvista menoista, joita koskeva tuensaajan viimeinen velvollisuus on päättynyt yli 36 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa; | b)monivuotisiin toimenpiteisiin liittyvistä, 3 artiklan 1 kohdassa tarkoitettuihin menoihin kuuluvista menoista, joita koskeva tuensaajan viimeinen velvollisuus on päättynyt yli 24 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa; |

Tarkistus 5

31 artiklan 4 kohdan c alakohta

c)4 artiklassa tarkoitettuihin ohjelmiin liittyvistä menoista, joiden osalta loppumaksu on maksettu yli 36 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa. | c)4 artiklassa tarkoitettuihin ohjelmiin liittyvistä menoista, joiden osalta loppumaksu on maksettu yli 24 kuukautta ennen komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa. |

Tarkistus 6

32 artiklan 5 kohdan 1 alakohta

5. Jos takaisinperintää ei toteuteta neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kuuden vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvista taloudellisista seurauksista vastaavat 2 kohdassa säädetyn pidätyksen soveltamisen jälkeen 50-prosenttisesti jäsenvaltio ja 50-prosenttisesti yhteisön talousarvio. | 5. Jos takaisinperintää ei toteuteta neljän vuoden kuluessa ensimmäisen asteen hallinnollisen päätöksen tekemisestä tai kuuden kuukauden kuluessa lopullisen oikeuden päätöksen julkistamisesta, takaisinperinnän toteuttamatta jättämisestä aiheutuvista taloudellisista seurauksista vastaavat 2 kohdassa säädetyn pidätyksen soveltamisen jälkeen 50-prosenttisesti jäsenvaltio ja 50-prosenttisesti yhteisön talousarvio. |

Tarkistus 7

43 artikla

Komissio laatii kutakin varainhoitovuotta seuraavan vuoden 1 päivään syyskuuta mennessä rahoituskertomuksen maataloustukirahaston ja maaseuturahaston hallinnosta kuluneena varainhoitovuonna. | Komissio antaa kutakin varainhoitovuotta seuraavan vuoden 1 päivään syyskuuta mennessä Euroopan parlamentille ja neuvostolle rahoituskertomuksen maataloustukirahaston ja maaseuturahaston hallinnosta kuluneena varainhoitovuonna. |

[1] Ei vielä julkaistu virallisessa lehdessä.

--------------------------------------------------